Nog ŉ verdagte soek na moord op CowleyFoto: Facebook Die polisie soek na nog ŉ verdagte nadat drie mans die naweek in hegtenis geneem is in verband met die moord op Olwyn Cowley (21), wat vermoedelik in ŉ lokval gelei, ontvoer en vermoor is nadat hy op die internet geadverteer het. Die Burger berig dat drie verdagtes, onderskeidelik 25, 29 en 30 jaar oud, vandag in die Mitchells Plain-landdroshof verskyn op aanklagte van kaping, ontvoering en moord. Cowley se lyk is Vrydagoggend naby Monwabisi-strand gevind met twee skietwonde in die kop. Cowley het glo sy motor, ŉ BMW 325 ti, verlede maand op Gumtree vir R60 000 adverteer. Hy het Donderdagmiddag drie mans wat glo belanggestel het om die motor te koop by ŉ vulstasie ontmoet. Cowley is na bewering deur die mans ontvoer en vermoor. Sy BMW is later in Mitchells Plain gevind. Die drie verdagtes is glo lede van die Americans-bende. Die polisie soek intussen na ŉ vierde verdagte, wat glo die leier van die groep is. Lees meer hier.